**ΓΝΩΡΙΖΟΝΤΑΣ ΤΟΥΣ ΗΡΩΕΣ ΚΑΙ ΤΟΥΣ ΘΕΟΥΣ ΤΗΣ ΟΔΥΣΣΕΙΑΣ**

**Ο ΟΔΥΣΣΕΑΣ**

****

Ο Οδυσσέας, ο μυθικός βασιλιάς της Ιθάκης , είναι ο κυριότερος χαρακτήρας στο επικό ποίημα του Ομήρου, Οδύσσεια.

Το όνομά του προέρχεται από το ρήμα «ὀδύσσομαι» (οργίζομαι, μισώ κάποιον) και σημαίνει εξοργισμένος, αλλά και ο μισούμενος από τους θεούς.

ΑΣ ΡΙΞΟΥΜΕ ΟΜΩΣ ΜΙΑ ΜΑΤΙΑ ΣΤΟ **ΓΕΝΕΑΛΟΓΙΚΟ ΔΕΝΤΡΟ ΤΟΥ ΗΡΩΑ**. Μπορείτε να το συμπληρώσετε; (Για πληροφορίες ανατρέξτε στο σύνδεσμο που σας δίνεται παρακάτω).

<http://kokkinignosi.blogspot.com/2014/03/blog-post_1686.html>

Αρκέσιος

**Αμφιθέα (γιαγιά)**

**Χαλκομεδούσα (γιαγιά)**

γ

Αυτόλυκος

**Λαέτρης (πατέρας)**

Αντίκλεια

**Κίρκη**

Πηνελόπη

ΟΔΥΣΣΕΑΣ

**Τηλέμαχος (γιος)**

Τηλέγονος

**ΠΡΟΣΩΠΙΚΟΤΗΤΑ ΚΑΙ ΧΑΡΑΚΤΗΡΑΣ**

Στο **προοίμιο** της Οδύσσειας ο ποιητής τον χαρακτηρίζει **ΠΟΛΥΤΡΟΠΟ .** Μπορείτε να βρείτε τέσσερα (4) συνώνυμα επίθετα ;

1. πολυμήχανος

2. εύστροφος

3. επινοητικός

4. εφευρετικός

***ΘΥΜΑΣΤΕ ΤΙ ΕΙΝΑΙ ΤΟ ΠΡΟΟΙΜΙΟ ΣΕ ΕΝΑ ΕΠΙΚΟ ΠΟΙΗΜΑ ΚΑΙ ΑΠΟ ΠΟΙΑ ΜΕΡΗ ΑΠΟΤΕΛΕΙΤΑΙ; (γράψτε στο κενό που ακολουθεί την απάντησή σας)***

***Προοίμιο****: Είναι η εισαγωγή, ο πρόλογος τους έπους. Κανονικά ένα επικό προοίμιο έχει τρία μέρη: 1) την* ***επίκληση****, όπου ο ποιητής καλεί τη Μούσα να τον βοηθήσει να αφηγηθεί τα γεγονότα, 2) τη* ***διήγηση****, όπου δίνει πολύ περιληπτικά την υπόθεση του έπους και 3) την* ***παράκληση****, όπου ζητά από τη Μούσα να αρχίσει το ποίημά του από κάποιο συγκεκριμένο σημείο ή (όπως συμβαίνει στο προοίμιο της Οδύσσειας), την καλεί να διαλέξει αυτή από πού θα αρχίσει*

Επίσης, από το στ.4 του προοιμίου *«γνώρισε πολιτείες πολλές»* προκύπτει πως ήταν και πολυταξιδεμένος . Παρατηρώντας τον χάρτη των περιπετειών του να αναφέρετε πέντε (5) περιοχές που επισκέφθηκε κατά τη διάρκειά τους.



1. Μικρά Ασία 2. Θράκη 3. Ιταλία 4. Σικελία 5. Βόρεια Αφρική

Γενικά πληροφορίες για τον χαρακτήρα και την προσωπικότητα των ηρώων μπορούμε να αντλήσουμε και μέσα από **τα τυπικά επίθετα** που τους συνοδεύουν. Μελετήστε τους στ. 165-248 της ραψωδίας ε (ενότητα 8) και καταγράψτε πέντε(5) τυπικά επίθετα που συνοδεύουν τον Οδυσσέα. Τι συμπέρασμα βγάζουμε για τον χαρακτήρα του;

ΠΡΟΣΟΧΗ! Κάθε τυπικό επίθετο τοποθετήστε το δίπλα στον ορισμό που σας δίνεται.

|  |  |
| --- | --- |
| 1.μεγαλόψυχος | αυτός που έχει γενναία ψυχή, που είναι πρόθυμος να αντιμετωπίσει τους κινδύνου. |
| 2. πολύπαθος | αυτός που έχει περάσει πολλά βάσανα |
| 3. πολύγνωμος | ο έξυπνος, ο πονηρός |
| 4. θείος | αυτός που έχει εξαιρετικές ικανότητες |
| 5. δύσμοιρος | ο κακότυχος |

ΣΥΜΠΕΡΑΣΜΑ ΓΙΑ ΤΟΝ ΧΑΡΑΚΤΗΡΑ ΤΟΥ

Διαπιστώνουμε πως ο Οδυσσέας είναι ένας άνθρωπος έξυπνος, πονηρός, με εξαιρετικές ικανότητες, που όμως στάθηκε άτυχος στη ζωή του, καθώς αναγκάστηκε να περάσει πολλά βάσανα και να αντιμετωπίσει πολλούς κινδύνους. Ωστόσο, χάρη στη γενναιότητά του και τη μεγαλοψυχία του κατόρθωσε να ξεπεράσει όλα τα εμπόδια . (ενδεικτική απάντηση)

TIP Για να θυμηθείτε τι είναι το τυπικό επίθετο ακολουθήστε τον παρακάτω σύνδεσμο : <https://www.slideshare.net/chroniang/ss-15028246> και μελετήστε τις παραγράφους 10. Επίθετο και 16. Τυπικά θέματα/ Στοιχεία.

**ΟΜΩΣ ΤΙ ΠΙΣΤΕΥΕ Ο ΙΔΙΟΣ Ο ΟΔΥΣΣΕΑΣ ΓΙΑ ΤΟΝ ΕΑΥΤΟ ΤΟΥ;**

Μελετήστε του στίχους που σας δίνονται στην πρώτη στήλη και γράψτε τα συμπεράσματά σας στη δεύτερη στήλη!

|  |  |
| --- | --- |
| ραψ.ι στ. 20-21 *«όλοι καλά με ξέρουν, για τους δόλους μου η φήμη μου έχει φτάσει ψηλά στον ουρανό.»* | Πίστευε πως ήταν ξακουστός και φημισμένος για τα τεχνάσματά του. |
| ραψ. ι στ.311-312 *«εμένα όμως, που πολλά ο νους μου κόβει, ο δόλος δεν μου ξέφυγε»*  ραψ.ι στ. 460-461 *«εμένα ωστόσο αναγέλασε η καρδιά μου, που το όνομά μου τους απάτησε κι η τέλεια έμπνευση μου»* Θεωρούσε πως ήταν εξαιρετικά ικανός στο να καταστρώνει σχέδια. | Πίστευε πως ήταν πολύ έξυπνος . |